  Анжелика Тихонова корреспондент 29-тӥ но 30-тӥ толшоре Удмуртиысь кун филармониын «Шулдыр ӝыт» ансамбле сюрон понна кастингъёс ортчозы. Со сярысь ансамбльлэн «ВКонтакте» мерлыко вотэсысь огиназ ивортэмын. Кылзонъёсы 18 аресысен 35 аресозь кырӟась егитъёсты возьмало Кастинге пыриськон понна котькыӵе кылын кык пӧртэм кырӟан дасяно. Соосты фонограмма улсын (флеш-картае гожтыса сьӧрады ваёно), крезьгуро инструментэн шудэм улсын яке a capella быдэстоно. Кырӟасьёс азе таӵе куронъёс пукто: ӧнерлыкъя вылӥ яке шоръёзо дышетскем (одно ик кулэ ӧвӧл, но луиз ке, усто); сцена вылын ужам опыт; кырӟаны быгатэм; нота грамотаен тодмо луэм; эктыны быгатэм; удмурт кылэз тодэм (ватсаса луонлыкъёс сётоз). Кылзонъёс 15 часын Удмурт кун филармониын (Ижкар, Пушкин нимо урам, 245-тӥ юрт, 101-тӥ висъет) ортчозы. Юанъёсын 8-909-051-51-22, 8-904-279-99-70 телефонъёсъя вазиськоно.  Тодэ вайытом, «Шулдыр ӝыт» ансамбль матысь дыре «Выль куара» ӵектоссэ улӟытыны чакла.  Тегъёс: Лулчеберет Ижкар Удмуртия Филармония удмуртъёс кырӟан  